IKT+ressurser+for+undervisning

Som en del av hjemmestudiet skal vi forsøke å dele diverse IKT og undervisningsressurser, så jeg hiver meg utpå. Dere får fylle på her etterhvert som dere finner interessante ting.

Del&Bruk, "del det du har og bruk det du får", er et nettbasert sosialt delingsnettverk for pedagoger med stor og variert aktivitet. Anbefaler alle å melde seg inn her, og følge med på det som foregår i aktuelle grupper for en selv. Jeg har fått veldig god hjelp til en del spørsmål her, rett og slett ved å stille spørsmål om noen har noen tips til meg. (For et eksempel fra meg, se her.) De har egen gruppe for mediefag, det er jo et sted å begynne :) Lykke til! Erik Grande

=**Her er en liten snutt fra Linda i Skien:**= Det gjelder MSN messenger. Jeg har som nevnt i gruppa sist fredag ikke veldig lange erfaringen som lærer i vgs. Men da jeg hadde praksis i våres, brukte jeg MSN ved et tilfelle. (Jeg nevnte også dette så vidt da vi var sammen første gangen, og en av dere sa noe om at det var jo godt tips - derfor deler jeg det nå;) ) Tema var informasjonsarbeideren vs journalisten. Selv har jeg erfaring som journalist, men har en bekjent som nå er partner i et større rådgivende kommunikasjonsbyrå plassert i Oslo. I stedet for at jeg skulle gjenfortelle hans hverdag til elevene, brukte vi MSNs videosamtale som verktøy til i intervjue min bekjent. På forhånd hadde elevene gruppevis jobbet fram spørsmål de hadde, og da timen kom, stilte en representant for hver gruppe sine spørsmål, mens kommunikasjonsrådgiveren svarte. Det var veldig stas. Her fikk elevene svar fra førstehåndskilde, samtidig med at de fikk bruke et verktøy som de kjenner godt. Utfordringen var brannmuren i Oslo, men ved hjelp av sine IT-folk fikk de ordnet det. Dermed var vi igang! Det vakte faktisk såpass stor oppsikt på MK i Skien, at avd.leder kom og tok bilde av seansen. Det var jo en litt snodig opplevelse...